# Belfast Food

### Izvor: Wikipedija

Belfast Food

Grupa Befast Food nastala je pod ovim imenom negdje u 10. mjesecu 1996. godine kad su članovi grupe zaključili, uoči jednog koncerta u klubu "Grga" na Grobniku pokraj Rijeke, da im se trenutno ime grupe "Ima tu neshto" baš i ne sviđa. Potom nastane opće "mozganje" iliti "brejnstormanje", i, na veselje svih prisutnih, Erik (gitarist) izbaci iz sebe - Belfast Food. Svi su se složili da je to pravo ime za pravi uspjeh. Međutim, počeci grupe datiraju još u rane devedeste, kad su se trojka iz srednje muzičke škole u Rijeci - Marko Anić, Hrvoje Hodak i Sebastian Mavrić nalazili u stanu onog prvoga da bi uživali u novootkrivenim zvucima koji potječu iz Irske, i toliko su im se ti zvuci svidjeli da su počeli "skidati" te predivne melodije i napjeve i počeli ih javno izvoditi na raznim mjestima u i oko Rijeke. Bilo je tu pjesama koje su u originalu izvodili Dublinersi, Chifteansi, Pogues, Klanadth itd.; što izvornih irskih, što autorskih pjesama navedenih. I tako, oni nastupaše, da bi ih negdje po tim koncertima zamijetio Erik koji im se spontano priključio u svirci na nekim od tih fešti. Erik je u to vrijeme svirao u svojoj grupi GIPSS, a u slobodno vrijeme odavao je počast slavnim Beatlesima, zajedno sa Bobom Grujičićem i Alenom Širolom u bendu "Beatles Revival Band" ili "Les Beat", u originalu... "Les Beat" je održavao u Rijeci legendarne koncerte, koji su ugošćavali mnoge goste sa riječke rock scene - koju su u to vrijeme predstavljali Laufer, Let3, Enface i ostali.

## [uredi] Članovi

- Erik Malnar - vokali, el. gitara, banjo i akustična gitara
- Alen Širola - bas
- Marko Anić - harmonika, flauta, trombon i akustična gitara
- Marko Jurić - bubanj
- Sebastian Mavrić - violina

## [uredi] Diskografija

### [uredi] Albumi

- Live in Rijeka (Kondorcomm, 1997)
- Zašto zato (Kondorcomm, 2000)
- Melodije Irske i Kvarnera (Dallas, 2002)
- Zeleni album (Dallas, 2006)

## [uredi] Vanjske poveznice

- Službene stranice benda

Dobavljeno iz "http://hr.wikipedia.org../../../b/e/l/Belfast_Food_1ca7.html"

Kategorija: Hrvatski glazbeni sastavi

##### Views

- Članak
- Razgovor
- Trenutna inačica

##### Traži

##### Drugi jezici

- English